BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'IDM 7743 DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4035)
  + [Valencià](/va/acuerdo/4035)






Selector de idioma

Leer

* [Español](/es/acuerdo/4035)
* [Valencià](/va/acuerdo/4035)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'WRL 3230 DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'LRY 5564 DE LA UNIVERSITAT D'ALACANT

Data d'aprovació
:   30/01/2017

Data de publicació
:   30/01/2017

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4035.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4035)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4035)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'LAS 1113 DE LA UNIVERSITAT D'ALACANT&url=https://www.boua.ua.es/va/acuerdo/4035)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'BQD 8353 DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dilluns, 30 de gener de 2017

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'YFN 7966 DE LA UNIVERSITAT D'ALACANT

PREÀMBUL

La Cooperació Universitària al Desenvolupament (CUD) - tal com va arreplegar la CRUE l'any 2006, en el seu Codi Ètic de Conducta per a la Cooperació Universitària -, es defineix com «el conjunt d'activitats dutes a terme per les comunitats universitàries orientades a la transformació social en els països més desfavorits, en pro de la pau, l'equitat, el desenvolupament humà i la sostenibilitat mediambiental en el món, transformació en la qual l'enfortiment institucional i acadèmic tenen un important paper».

La Universitat d'Alacant, en el marc d'actuació descrit i en línia amb les directrius establides en els seus Plans Estratègics i en els Directors de la Cooperació Espanyola, ve publicant aquesta convocatòria des de l'any 1998 com una de les eines que utilitza per a aconseguir els objectius de transformació social esmentats.

No obstant açò, la irrupció del nou escenari que ens planteja els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides en el marc de l'Agenda 2030 -, suggereix a les universitats públiques i en concret a la UA, com a agent de canvi social, a reflexionar sobre el paper que hem de jugar enfront d'aquest nou repte. En primer lloc, perquè la nova Agenda 2030 posa en dubte la sostenibilitat de l'actual model de creixement i aborda la necessitat de crear un nou mitjançant la consecució dels ODS. En segon, perquè per a aspirar a la consecució dels ODS es necessita una transformació inèdita de les estructures de les nostres institucions i dels nostres models de comportament. En definitiva, la cerca d’un nou model de desenvolupament per a la construcció d'un món sostenible.

Per tot açò, la UA en la present convocatòria pretén incorporar als seus tradicionals objectius de cooperació universitària aquest nou desafiament, especialment en els àmbits d'actuació on troba avantatges comparatius enfront d'altres agents de cooperació: la formació de ciutadans responsables amb la sostenibilitat, la investigació i innovació socialment legitimada i la investigació sobre el desenvolupament i les causes que originen la pobresa i el desenvolupament no sostenible.

En aquest sentit, es prioritzaran aquelles activitats i projectes internacionals relacionats amb la consecució i estudi dels disset Objectius de Desenvolupament: pobresa, salut, fam, educació, igualtat, aigua, consum responsable, medi ambient i canvi climàtic, ciutats, etc.

1. Objecte.

L'objecte de la present convocatòria és regular la concessió d’ajudes econòmiques a projectes de “Cooperació Universitària per al Desenvolupament”, en l'àmbit de la docència, la investigació aplicada i la transferència de coneixement, realitzats en col·laboració amb altres universitats, centres d’investigació o institucions educatives pertanyents a països de menor nivell de desenvolupament humà, amb l'objectiu d'impulsar els 17 Objectius de Desenvolupament Sostenible.

2. Marc pressupostari i legal.

2.1. Els crèdits destinats a la present convocatòria s'executaran amb càrrec a l'aplicació pressupostària 609.31.001 del centre de despesa 011245, adscrit al Servei de Relacions Internacionals i assignats des del pressupost del Vicerectorat de Relacions Internacionals de la UA.

2.2. La dotació màxima a assignar en aquesta convocatòria és de vuitanta mil euros (80.000 €) i està supeditada a la disponibilitat de liquiditat de la UA.

2.3. L’ajuda econòmica assignada a cada projecte s'ajustarà al que es disposa en la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria establisca.

3. Sol·licitants.

3.1. Podrà sol·licitar aquesta ajuda el personal docent i investigador a temps complet de la UA.

3.2. La coordinació acadèmica del programa estarà a càrrec exclusiu de la persona sol·licitant del projecte, que serà responsable de la seua correcta execució.

3.3. Podrà col·laborar en els projectes qualsevol membre de la UA: El Personal Docent i Investigador, el Personal d'Administració i Serveis i l'alumnat matriculat en la UA. Excepcionalment podrà participar en el projecte el personal aliè a la UA en les condicions establides en l'art. 10.4 de les presents bases.

3.4. El PDI que participe en el projecte haurà d'acreditar que compta amb l'autorització de la direcció del departament al qual estiga adscrit. En el supòsit de personal d'administració i serveis, hauran de comptar amb l'autorització del o la responsable de la seua unitat.

4. Definició de projectes.

A l'efecte de la present convocatòria, es consideren projectes de Cooperació Universitària per al Desenvolupament (CUD) aquells realitzats en col·laboració amb universitats, centres d’investigació o institucions educatives d'altres països que complisquen amb els següents requisits:

a) Que estiguen orientats a impulsar algun dels 17 Objectius de Desenvolupament Sostenible aprovats per les Nacions Unides.

b) Que l'acció es realitze en països inclosos en el III Pla Director de la Cooperació Valenciana per al període 2014-17 com a prioritaris o d'atenció específica temporal i que són els següents:

1. Prioritaris: Carib: Haití. Amèrica Central: El Salvador, Guatemala i Nicaragua. Amèrica del Sud: Bolívia i Paraguai. Nord d'Àfrica: El Marroc. Àfrica Subsahariana: Burkina Fasso, Moçambic i Senegal. Magrib: Campaments de refugiats sahrauís. Àsia: Índia. Orient Mitjà: Territoris Palestins i població refugiada.
2. Atenció específica temporal: Carib, República Dominicana. Amèrica del Sud: Colòmbia, Equador i Perú. Àfrica: Rwanda.

c) Que les accions proposades s'ajusten a les establides en els punts 4.1 i 4.2 de la present convocatòria.

4.1. Accions integrades per a l'enfortiment institucional: Consolidació i enfortiment de departaments, laboratoris o altres unitats pertanyents a universitats, centres d’investigació o institucions educatives d'un país contrapart que s'orienten a la consecució d'algun dels següents objectius:

a) Millora i modernització de l'estructura administrativa (secretaries administratives, centres de documentació, millores tecnològiques, etc).

b) Millora i modernització de l'estructura acadèmica i investigadora (millora d'aules, biblioteques, laboratoris, instrumental científic, etc).

c) Millora i modernització en la formació de personal docent i investigador.

d) Altres objectius d'especial valor institucional per al centre contrapart.

4.2. Accions integrades per a l'enfortiment de la investigació per a o sobre el desenvolupament: Activitats d’investigació orientades a l'estudi pràctic dels Objectius de Desenvolupament Sostenible. Queda expressament exclosa qualsevol investigació científica que no s'ajuste al criteri establit.

5. Comissió d'Avaluació.

5.1. La Comissió d'Avaluació té com a competència la valoració dels projectes, la determinació dels conceptes finançats i la quantia de l'ajuda econòmica a cadascun d'ells.

5.2. Estarà presidida pel Vicerector o Vicerectora amb competències en Relacions Internacionals. Actuaran com a vocals el Vicerector o Vicerectora amb competències en Investigació o persona en qui delegue, el Vicerector o Vicerectora amb competències en Responsabilitat Social o persona en qui delegue, el Director o Directora del Secretariat de Projecció Internacional i Cooperació i el Director o Directora del Servei de Relacions Internacionals. Actuarà com a Secretari o Secretaria, el Subdirector o Subdirectora de Cooperació Universitària al Desenvolupament.

5.3. El President o Presidenta, en cas d'absència, podrà delegar en el o la vocal que determine.

6. Criteris d'avaluació i valoració.

6.1. Els projectes, que hauran de tenir caràcter internacional, es valoraran amb un màxim de 35 punts, mitjançant l'aplicació de les prioritats arreplegades en el III Pla Director de la Cooperació Valenciana per al període 2014-17 i les línies establides en Agenda 2030, aprovada per les Nacions Unides, el 25 de setembre de 2015.

6.1.a) Prioritats Geogràfiques. Màxim 5 punts.

ü S'atorgarà la puntuació màxima de 5 punts si l'activitat es realitza en un país prioritari.

ü S'atorgarà una puntuació màxima de 2 punts si l'activitat es realitza en un país d'atenció específica temporal.

6.1.b) Prioritats per objectius del projecte. Màxim 15 punts.

Aquells projectes que impulsen els ODS continguts en l'Esfera de les Persones: Màxim 5 punts.

* Lluita contra la pobresa: Projectes que augmenten l'accés als recursos i serveis bàsics de col·lectius en situació de vulnerabilitat (comunitats indígenes, refugiats per conflictes o desastres naturals, etc.).
* Lluita contra la fam: Projectes de desenvolupament rural sostenible que impulsen la tecnologia necessària per a millorar la productivitat agrícola.

* Salut i benestar: Projectes que promoguen la investigació per a la prevenció de malalties i els seus tractaments i l'educació sanitària a tots els nivells.

* Educació: Projectes que promocionen l'educació inclusiva, igualitària entre sexes i de qualitat a tots els nivells, especialment en zones rurals.

* Igualtat de Gènere: Projectes que milloren els mecanismes d'apoderament de les dones; accés igualitari als recursos econòmics i promoció del seu lideratge en les comunitats.

Aquells projectes que impulsen els ODS continguts en l'Esfera del Planeta: Màxim 5 punts.

* Aigua: Projectes que milloren l'eficiència hídrica, tecnologies de tractament en els països en desenvolupament i recuperació d'ecosistemes relacionats amb aquest recurs.
* Canvi Climàtic i Medi ambient: Projectes que protegisquen i promoguen l'ús sostenible dels ecosistemes terrestres (ordenació sostenible dels boscos, lluita contra la desertificació, degradació de les terres, pèrdua de diversitat biològica, etc.).

* Oceans: Projectes que milloren els ecosistemes marins i costaners de la contaminació terrestre o que estudien els impactes de l'acidificació dels oceans.

Aquells projectes que impulsen els ODS continguts en les Esferes de la Prosperitat i la Pau: Màxim 5 punts.

* Ciutats i Infraestructures: Projectes sobre millora dels assentaments marginals, (inversions en transport públic, àrees públiques verds, etc.) i millora de la planificació i gestió urbana de manera que siga participativa i inclusiva.
* Energia: Projectes que promocionen la investigació i inversió en fonts d'energies netes, com la solar, eòlica i termal en els països en desenvolupament.
* Ocupació i economia: Projectes que promoguen l'augment dels nivells de productivitat sostenible i la innovació tecnològica en països empobrits.
* Pau: Projectes que promoguen la investigació sobre violència, inclusió social i que tinguen com a objectiu l'enfortiment de l'Estat de Dret i la defensa dels Drets Humanos.

6.1.c) Qualitat tècnica del Projecte: Màxim 10 punts. Es tindran en compte:

* Coherència del projecte en l'elaboració del marc lògic d'actuació i l'establiment de les relacions de causalitat entre l'objectiu específic previst, els resultats esperats i les activitats programades. Màxim 3 punts.
* Participació d'alumnat de la UA, en el marc de Treballs Fi de Màster o Fi de Grau. Màxim 4 punts.
* Enfocament transversal de gènere. Màxim 1 punt.
* Coherència entre les activitats proposades i el pressupost presentat. Màxim 2 punts.

6.1.d) Pertinència i viabilitat del projecte. Màxim 5 punts.

* Disponibilitat de la institució, departament, centre, etc. de la contrapart del país soci per a establir la col·laboració, acreditada mitjançant l'existència de conveni específic vigent: 2 punts.
* Alineació de la proposta amb els plans estratègics de la institució contrapart (plans d'estudis, d’investigació o estratègics, si escau): 1 punt.

* Coherència entre l'adequació dels objectius establits i els mitjans institucionals, humans, tècnics i financers existents i sol·licitats. Màxim 2 punts.

6.2. Els projectes que no obtinguen almenys 15 punts, quedaran exclosos.

6.3. Els projectes seran finançats per ordre de puntuació fins a esgotar els fons previstos en la present convocatòria.

6.4. Els projectes hauran de contemplar actuacions que garantisquen de forma transversal la igualtat d'oportunitats entre els beneficiaris i beneficiàries.

7. Durada del projecte.

Independentment que el projecte que obtinga finançament estiga integrat en un programa de caràcter plurianual, l'ajuda econòmica assignada haurà d'executar-se en el termini màxim de dotze mesos des de la data de notificació de la publicació de la Resolució de concessió. El termini d'execució podrà prorrogar-se un màxim de 6 mesos, prèvia sol·licitud motivada, dirigida al Vicerectorat de Relacions Internacionals, a través del Secretariat de Projecció Internacional i Cooperació.

8. Resolució del procediment.

8.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà a la seua publicació en el BOUA fins al 20 de març de 2017, inclusivament.

9.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques

9.3. Les sol·licituds es formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

10. Percepció de l’ajuda econòmica.

10.1. Els i les sol·licitants dels projectes que perceben finançament hauran de presentar, en el termini de 15 dies hàbils, a comptar de l'endemà a la notificació de la Resolució de concessió, una carta d'acceptació del finançament.

10.2. En el cas que l'ajuda econòmica aprovada siga inferior a la quantitat inicialment sol·licitada, la carta d'acceptació inclourà una reformulació de les activitats definitives a realitzar, ajustada a les condicions econòmiques de l'ajuda concedida.

10.3. La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament. Qualsevol compra o pagament realitzat fora d'aquest àmbit no es finançarà a través de l’ajuda rebuda.

10.4 La justificació de l'ajuda concedida se sotmetrà a les regulacions administratives establides per la UA. Excepcionalment, l'alumnat i el personal col·laborador participant en el projecte, no pertanyent a la UA, podran justificar les despeses mitjançant borsa de viatge, quan per l'especial dificultat de l'activitat no siga possible utilitzar la fórmula habitual de col·laboració docent.

11. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

<https://sri.ua.es/va/cooperacion/convocatorias/cooperacio-universitaria-al-desenvolupament-cud.html>

12. Documentació a presentar.

12.1. S'haurà d'aportar la següent documentació:

* Formulari de sol·licitud del projecte i suport informàtic d’aquest (annex I). El document pot descarregar-se en el següent enllaç:

[http://sri.ua.es/va/cooperacion/documentos/cooperacion/2017-anexo-i.doc](file:///C:/Users/34907420J/AppData/Local/Temp/ANEXOS/ANNEX%20I.doc)

* Carta d'acreditació de cadascun dels membres que participen en el projecte, en la qual constarà l'autorització prevista en l'art.3.4, de la direcció del departament al que estiga adscrit el PDI, o del o la responsable de la unitat, en el cas de personal d'administració.

* Factures pro forma o pressupostos de les despeses de caràcter inventariable per als quals se sol·licita finançament.

12.2. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

13. Obligacions dels beneficiaris/es.

- Acceptar per escrit l’ajuda concedida en les condicions establides en l'art. 10.1.

- Aplicar el

[Reial decret 462/2002 de 24 de maig](file:///C:/Users/normas/Decreto%20Dietas%20ultima%20modificaci%C3%B3n.pdf)

sobre indemnitzacions per raó del servei per al càlcul de dietes.  
- Realitzar l'activitat objecte de l'ajuda en el termini màxim d'un any a comptar de l'endemà de la notificació de la resolució de concessió de l’ajuda.  
- Presentar l'informe final en els termes establits en l'article 15.2 de la present convocatòria.  
- Incloure el logotip oficial de la UA en qualsevol acte publicitari del projecte finançat o del material de difusió de les activitats programades.

14. Revocació dels fons.

14.1. Qualsevol canvi substancial sobre el contingut del projecte, les persones que participen o sobre el calendari d'execució de les activitats, haurà de ser comunicat a la Subdirecció de Cooperació Universitària al Desenvolupament amb l'antelació suficient.

14.2. El Vicerectorat de Relacions Internacionals, a instàncies del Servei de Relacions Internacionals, podrà revocar total o parcialment l'ajuda concedida quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

15. Finalització del projecte i presentació d'informes.

15.1. Els projectes es consideraran finalitzats una vegada transcorregut el termini d'execució previst en l'art. 7 de les presents bases.

15.2. El o la sol·licitant haurà de presentar en el termini de tres mesos a partir de la data de finalització del projecte, el corresponent informe d'objectius conforme al model que figura en l'annex II de les bases de la convocatòria, en paper imprés i en suport informàtic, així com reportatge fotogràfic de l'acció realitzada. El model està disponible en el següent enllaç:

[http://sri.ua.es/va/cooperacion/documentos/cooperacion/2017-anexo-ii.doc](file:///C:/Users/80804560Y/AppData/Local/Temp/ANEXOS/ANNEX%20II.doc)

Alacant, 30 de gener de 2017

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03920 Sant Vicent del Raspeig - Alacant  
 Tel. 59 091 9458 - Fax 21 448 9466](https://www.google.es/maps/@68.683543,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12216&trk=tyah&trkInfo=tarId%3N7496870193379%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)